'जॉनी ये चाकू है, लग जाता है, तो खून निकल आता है' जैसे डॉयलॉग से सबके दिलों पर राज करने वाले बॉलीवुड के महानायक राजकुमार की आज पुण्यतिथि है। राजकुमार ऐसे हीरो रहे हैं, जो अपने डॉयलॉग्स और बेबाकी के लिए आज भी जाने जाते हैं। बॉलीवुड का यह महानायक आज हमारे बीच नहीं है, लेकिन उनके बेबाक डॉयलॉग आज भी हमारे दिल को छू जाते हैं। राजकुमार का अंदाज—ए—बयां इतना जुदा था कि आज तक किसी भी एक्टर ने उनको छुआ तक नहीं है। पर्दे पर यह महानायक जितना बेबाक दिखता था, असल जिंदगी में भी वैसा ही था।